pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีสั่งการส่วนราชการเร่งให้ความช่วยเหลือประชาชน เน้นย้ำให้เจ้าหน้าที่ตำรวจออกตรวจตราดูแลให้ความปลอดภัยชีวิตและทรัพย์สินประชาชนให้ถี่ขึ้น
วันพฤหัสบดีที่ 7 พฤษภาคม 2563
นายกรัฐมนตรีสั่งการส่วนราชการเร่งให้ความช่วยเหลือประชาชน เน้นย้ําให้เจ้าหน้าที่ตํารวจออกตรวจตราดูแลให้ความปลอดภัยชีวิตและทรัพย์สินประชาชนให้ถี่ขึ้น
นายกรัฐมนตรีสั่งการส่วนราชการเร่งให้ความช่วยเหลือประชาชน เน้นย้ําให้เจ้าหน้าที่ตํารวจออกตรวจตราดูแลให้ความปลอดภัยชีวิตและทรัพย์สินประชาชนให้ถี่ขึ้น
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชมเชยประชาชนรวมถึงร้านค้า ผู้ประกอบการต่างๆ หลังจากที่ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 ประกาศผ่อนปรนกิจการและกิจกรรม โดยภาพรวมส่วนใหญ่ประชาชน ร้านค้า ผู้ประกอบการให้ความร่วมมือเป็นอย่างดี ทําให้จํานวนผู้ติดเชื้อโควิด-19 มีจํานวนน้อยลงเป็นที่น่าพอใจ ทั้งนี้ ยังมีกิจการ และประชาชนบางกลุ่มที่ไม่ปฏิบัติตามมาตรการฯ ขอให้กลุ่มคนเหล่านี้ให้ความร่วมมือ เพราะถ้าไม่ร่วมมือจะทําให้เกิดการระบาดของโรคจนไม่สามารถควบคุมโรคได้
ถึงแม้สถานการณ์การแพร่ระบาดจะดีขึ้นตามลําดับ แต่ทุกคนอย่าชะล่าใจต้องมีวินัย ให้ความร่วมมือปฎิบัติตามมาตรการฯ อย่างเคร่งครัดต่อไป พร้อมกับฝากไปยังคนในครอบครัว ชุมชนเดียวกัน ช่วยกันเป็นหูเป็นตาว่ากล่าวตักเตือนให้ตระหนักถึงความปลอดภัยเป็นสําคัญ รวมทั้งเน้นย้ําให้เจ้าหน้าที่ตํารวจออกตรวจตราช่วยดูแลทรัพย์สินของประชาชน โดยเฉพาะในช่วงสถานการณ์แบบนี้ขอให้ประชาชนเพิ่มความระมัดระวัง อาจจะมีขโมย และเกิดการจี้ปล้นขึ้น เจ้าหน้าที่ตํารวจต้องออกตรวจตราดูแลความปลอดภัยในชีวิตและทรัพย์ของประชาชนให้ถี่ขึ้น
สําหรับเรื่องการเยียวยาประชาชนซึ่งมีข้อร้องเรียนเป็นจํานวนมากนั้น นายกรัฐมนตรีรับทราบถึงปัญหา โดยได้สั่งการให้หน่วยงานที่เกี่ยวข้องรับไปพิจารณาให้ครอบคลุมทุกมิติ เร่งดําเนินการให้ความช่วยเหลือ รวมทั้งทําความเข้าใจกับประชาชนให้รับทราบข้อเท็จจริงที่ถูกต้องต่อไป
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.ลักษณ์ ร่วมเปิดงาน “มหกรรมเกษตรอินทรีย์ สร้างสุขภาพดี ให้ประชากรโลก”
วันศุกร์ที่ 23 มีนาคม 2561
รมช.ลักษณ์ ร่วมเปิดงาน “มหกรรมเกษตรอินทรีย์ สร้างสุขภาพดี ให้ประชากรโลก”
รมช.ลักษณ์ ร่วมเปิดงาน “มหกรรมเกษตรอินทรีย์ สร้างสุขภาพดี ให้ประชากรโลก” และเปิดโรงสีข้าวขนาดกําลังผลิต 30 ตันต่อวัน พร้อมระบบโรยรั้ง ณ วิสาหกิจชุมชนกลุ่มแปรรูปข้าวตําบลบ้านผึ้ง (ข้าวสุข) อ.เมือง จ.นครพนม
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังร่วมเปิดงาน “มหกรรมเกษตรอินทรีย์ สร้างสุขภาพดี ให้ประชากรโลก” โดยมี พลเอก ฉัตรชัย สาริกัลยะ รองนายกรัฐมนตรี เป็นประธาน ณ วิสาหกิจชุมชนกลุ่มแปรรูปข้าวตําบลบ้านผึ้ง (ข้าวสุข) อ.เมือง จ.นครพนม (ศูนย์ประสานงานสมาคมชาวนาและเกษตรกรไทย ภาคตะวันออกเฉียงเหนือ) ว่า สมาคมชาวนาและเกษตรกรไทยได้จัดประชุมใหญ่สามัญประจําปี 2561 เพื่อสรุปผลการดําเนินงานและขับเคลื่อนองค์กรในการช่วยเหลือสมาชิกและกลุ่มเกษตรกรทั่วประเทศ โดยมีภาคีเครือข่ายเข้าร่วมงาน ซึ่งจะเป็นการพัฒนาศักยภาพของกลุ่มเกษตรอินทรีย์ภาคอีสาน และพี่น้องเกษตรอินทรีย์ทั่วทุกภูมิภาค ให้มีความเข้มแข็งและสร้างความมั่นคงในอาชีพ อีกทั้งยังเป็นการเสริมสร้างสุขภาพดีให้กับประชากรโลก รวมถึงแนวทางการเชื่อมโยงไปสู่แผนการผลิตข้าวอินทรีย์แบบครบวงจร ออกสู่ตลาดโลกอย่างมีประสิทธิภาพ
สําหรับวิสาหกิจชุมชนกลุ่มแปรรูปข้าวตําบลบ้านผึ้ง เป็นหมู่บ้านที่มีอาชีพทํานาเป็นหลัก ซึ่งเมื่อประสบปัญหาจากการทํานาทําให้ผลผลิตตกต่ําและไม่มีคุณภาพ เกษตรกรจึงได้ปรับเปลี่ยนมาทํานาแบบอินทรีย์และแบบปลอดสารพิษ เพื่อเป็นการลดต้นทุนการผลิตและมีผลผลิตที่ปลอดภัยต่อผู้บริโภคและสิ่งแวดล้อม จนได้รับการรับรองผลิตภัณฑ์ GAP จากกรมวิชาการเกษตร จากนั้นได้มีการพัฒนาต่อยอด โดยมีการอบรมและศึกษาดูงานการผลิตและแปรรูปข้าว เช่น การทําข้าวสารบรรจุถุง และการทําข้าวกล้อง เป็นต้น ซึ่งปัจจุบัน วิสาหกิจชุมชนฯ ได้ผ่านการรับรองมาตรฐานอาหารปลอดภัยจากกระทรวงเกษตรและสหกรณ์ การรับรองมาตรฐานข้าวอินทรีย์ และรางวัลอื่น ๆ อย่างมากมาย
จากนั้นได้เป็นประธานเปิดโรงสีข้าว ขนาดกําลังผลิต 30 ตันต่อวัน พร้อมระบบโรยรั้ง ภายใต้แนวทางการสร้างความเข้มแข็งและยั่งยืนให้กับเศรษฐกิจภายในประเทศ โครงการเพิ่มประสิทธิภาพการผลิตและสร้างมูลค่าเพิ่มข้าวหอมมะลิอินทรีย์ของกลุ่มจังหวัด พัฒนาและยกระดับการแปรรูปข้าวหอมมะลิอินทรีย์ของกลุ่มจังหวัดด้วยเทคโนโลยีและนวัตกรรม เพื่อยกระดับและพัฒนาเป็นจุดศูนย์กลางแปรรูปข้าวของกลุ่มจังหวัด ผ่านเครือข่ายกลุ่มวิสาหกิจแปรรูปข้าว เพื่อเพิ่มมูลค่าข้าวหอมมะลิอินทรีย์ในลักษณะตลาดนําการผลิต อีกทั้งยังมุ่งหวังให้กลุ่มเกษตรกร กลุ่มวิสาหกิจชุมชนแปรรูปข้าวของกลุ่มจังหวัด ได้มีโอกาสในการแข่งขันและเพิ่มรายได้ให้กับเกษตรผู้ปลูกข้าวหอมมะลิอินทรีย์ของกลุ่มจังหวัดภาคตะวันออกเฉียงเหนือตอนบน 2 และเป็นไปตามนโยบายของจังหวัดที่เน้นการผลิตทางการเกษตรที่มีคุณภาพ มีมาตรฐานปลอดภัย และเป็นมิตรกับสิ่งแวดล้อม เพื่อให้เกษตรกรมีคุณภาพชีวิตที่ดีตามแนวทางปรัชญาเศรษฐกิจพอเพียงต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.สุริยะฯ ให้เครือข่ายพัฒนาศักยภาพไทย เข้าพบเพื่อหารือแนวทางการพัฒนายานยนต์ไฟฟ้าของไทย
วันอังคารที่ 3 ธันวาคม 2562
รมว.สุริยะฯ ให้เครือข่ายพัฒนาศักยภาพไทย เข้าพบเพื่อหารือแนวทางการพัฒนายานยนต์ไฟฟ้าของไทย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายสมชาย สาโรวาท ประธานเครือข่ายพัฒนาศักยภาพไทย และคณะเข้าพบ เพื่อหารือเกี่ยวกับแนวทางการพัฒนาศักยภาพและประสิทธิภาพ ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
วันที่ (2 ธันวาคม 2562) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายสมชาย สาโรวาท ประธานเครือข่ายพัฒนาศักยภาพไทย และคณะเข้าพบ เพื่อหารือเกี่ยวกับแนวทางการพัฒนาศักยภาพและประสิทธิภาพ ตลอดจนการมีส่วนร่วมในการเสนอการพัฒนายานยนต์ไฟฟ้าของไทย โดยเครือข่ายพัฒนาศักยภาพไทย เสนอให้รัฐบาลพิจารณาเร่งรัดและปรับนโยบาย แผนงาน และมาตรการต่าง ๆ ของการส่งเสริมยานยนต์ไฟฟ้า ให้เป็นไปในเชิงรุก ให้ทุกกระทรวงและหน่วยงานที่เกี่ยวข้อง จัดตั้งหน่วยงานที่รับผิดชอบแบบบูรณาการโดยตรง เพื่อกําหนดยุทธศาสตร์แผนงาน เป็นศูนย์กลางในการประสานงานและดําเนินการส่งเสริมสนับสนุนยานยนต์ไฟฟ้าไปในแนวทางเดียวกัน ตลอดจนเตรียมความพร้อม รองรับงานด้านต่างๆ แบบครบวงจร
ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ก.เกษตรฯ ชูนโยบาย 'ปาท่องโก๋' ทำงานร่วม ก.พาณิชย์
วันจันทร์ที่ 2 กันยายน 2562
ก.เกษตรฯ ชูนโยบาย 'ปาท่องโก๋' ทํางานร่วม ก.พาณิชย์
ก.เกษตรฯ ชูนโยบาย 'ปาท่องโก๋' ทํางานร่วม ก.พาณิชย์ พร้อมนําฑูตเกษตรลงพื้นที่เยี่ยมชมกระบวนการผลิตยางพารา
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ร่วมคณะนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ร่วมกิจกรรม "พาณิชย์สัญจร" ณ จังหวัดสงขลา พร้อมนําคณะฑูตเกษตร ได้แก่ นายธนวรรษ เทียนสิน อัครราชฑูต (ฝ่ายการเกษตร) ประจํากรุงโรม นางกฤษณา สุขุมพานิช อัครราชฑูต (ฝ่ายการเกษตร) ประจํากรุงวอชิงตัน ดี.ซี. นายชลธิศักดิ์ ชาวปากน้ํา อัครราชฑูตที่ปรึกษา (ฝ่ายการเกษตร) ประจํากรุงโตเกียว นายอดิศร จันทรประภาเลิศ อัครราชฑูตที่ปรึกษา (ฝ่ายการเกษตร) ประจํากรุงปักกิ่ง นายสมิท ธรรมเชื้อ อัครราชฑูตที่ปรึกษา (ฝ่ายการเกษตร) ประจํากรุงแคนเบอร์รา นายพลกฤษณ์ อุ้ยตา อัครราชฑูตที่ปรึกษา (ฝ่ายการเกษตร) ประจํากรุงมอสโก นางสาวปทุมวดี อิ่มทั่ว กงสุล (ฝ่ายการเกษตร) ประจํานครกว่างโจว และนางสาวไปรยา เศวตจินดา กงสุล (ฝ่ายการเกษตร) ประจํานครลอสแอนเจลิส ร่วมติดตามการดําเนินงาน
จากนั้นได้นําคณะฑูตเกษตรเยี่ยมชมสหกรณ์กองทุนสวนยางบ้านหูแร่ จํากัด โดยมีการเยี่ยมชมสวนยางมาตรฐาน GAP และเยี่ยมชมระบบการผลิตยางแผ่นรมควันมาตรฐาน GMP พร้อมพบปะเกษตรชาวสวนยาง ณ สหกรณ์กองทุนสวนยางบ้านหูแร่ จํากัด และเยี่ยมชมนิคมอุตสาหกรรมฉลุง (Rubber City) มุ่งหวังยกระดับมาตรฐานคุณภาพ ทั้งคุณภาพของยางและคุณภาพชีวิตของเกษตรกร
"กระทรวงเกษตรฯ ภายใต้การนําของรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) พร้อมทํางานร่วมกับกระทรวงพาณิชย์ มุ่งสร้างฐานรากทางเศรษฐกิจให้มีความมั่นคง พร้อมให้ความสําคัญกับเกษตรกรและระบบสหกรณ์ จะเข้ามาวางโครงสร้างระบบใหม่ เพื่อให้การดําเนินงานประสบผลสําเร็จและมีประสิทธิภาพเพิ่มมากขึ้น" นายอลงกรณ์ กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกฯ ยินดีต่างชาติชื่นชมไทยเปิดโอกาสทางการศึกษา หลังคุณยายวัย 91 รับปริญญา พร้อมส่งเสริมกิจการฮัจย์ให้ก้าวหน้า ย้ำรัฐมุ่งมั่นพัฒนาการศึกษาอย่างเต็มที่ และดูแลทุกศาสนาเท่าเทียมกัน
วันอาทิตย์ที่ 13 สิงหาคม 2560
นายกฯ ยินดีต่างชาติชื่นชมไทยเปิดโอกาสทางการศึกษา หลังคุณยายวัย 91 รับปริญญา พร้อมส่งเสริมกิจการฮัจย์ให้ก้าวหน้า ย้ํารัฐมุ่งมั่นพัฒนาการศึกษาอย่างเต็มที่ และดูแลทุกศาสนาเท่าเทียมกัน
นายกฯ ยินดีต่างชาติชื่นชมไทยเปิดโอกาสทางการศึกษา หลังคุณยายวัย 91 รับปริญญา พร้อมส่งเสริมกิจการฮัจย์ให้ก้าวหน้า ย้ํารัฐมุ่งมั่นพัฒนาการศึกษาอย่างเต็มที่ และดูแลทุกศาสนาเท่าเทียมกัน
วันที่ 13 สิงหาคม 2560 พลเอก ประยุทธ์ จันทร์โอชา นายกรัฐมนตรี ยินดีที่สํานักข่าวต่างประเทศ เช่น สํานักข่าวบีบีซีของอังกฤษและสํานักข่าวเอบีซี สหรัฐอเมริกา ได้รายงานข่าวคุณยายกิมหลั่น จินากุล อายุ 91 ปี จาก จ.พะเยา เข้ารับพระราชทานปริญญาบัตร หลักสูตรศิลปศาสตรบัณฑิต สาขาพัฒนาการมนุษย์และครอบครัว มหาวิทยาลัยสุโขทัยธรรมาธิราช หลังจากใช้เวลาศึกษากว่า 10 ปี โดยมีชาวต่างชาติจํานวนมากเข้าไปแสดงความเห็นชื่นชมประเทศไทยที่เปิดโอกาสทางการศึกษาให้กับประชาชนทุกวัย
“นายกฯ ชื่นชมคุณยายกิมหลั่นที่มุมานะศึกษาเล่าเรียนจนประสบความสําเร็จแม้มีอายุมากแล้ว แสดงให้เห็นว่าไม่มีใครแก่เกินเรียน และยังเป็นแบบอย่างที่ดี ช่วยสร้างแรงบันดาลใจแก่คนไทยให้ใฝ่ใจในการศึกษา รักการเรียนรู้ เพื่อพัฒนาตนเองให้ถึงที่สุด โดยยืนยันว่ารัฐบาลพร้อมให้การสนับสนุนและพัฒนาการศึกษาของประเทศอย่างเต็มที่ เพื่อยกระดับมาตรฐานการศึกษา ลดความเหลื่อมล้ํา และปฏิรูประบบการศึกษาไปสู่สิ่งที่ดีขึ้น”
นอกจากนี้ ทางการซาอุดิอาระเบียได้ชื่นชมรัฐบาลและหน่วยงานไทยที่เกี่ยวข้องทุกระดับ ที่ใส่ใจเรื่องการอํานวยความสะดวกแก่ผู้แสวงบุญฮัจญ์ ประจําปี 2560 มากยิ่งขึ้น เช่น สนับสนุนการเดินทางด้วยเครื่องบินเช่าเหมาลําโดยไม่แวะเปลี่ยนเครื่องระหว่างทาง จัดพิธีอํานวยพรส่งผู้แสวงบุญอย่างสมเกียรติ ณ ท่าอากาศยานสุวรรณภูมิ หาดใหญ่ และนราธิวาส จัดที่พักใกล้สถานที่ประกอบพิธี เป็นต้น ซึ่งช่วยให้ผู้แสวงบุญไม่เหน็ดเหนื่อย และสามารถลดอัตราการเจ็บป่วยระหว่างเดินทางได้ นับเป็นปรากฏการณ์ใหม่ของการพัฒนากิจการฮัจย์ของประเทศไทย
“นายกฯ เน้นย้ําว่า รัฐบาลให้ความสําคัญกับการดูแลทุกศาสนาอย่างเท่าเทียมกัน และมุ่งให้ศาสนิกชนทุกศาสนารักใคร่สามัคคีและช่วยเหลือเกื้อกูลกัน เพราะทุกคนถือเป็นคนไทยที่อาศัยอยู่บนแผ่นดินเดียวกัน โดยเชื่อว่าสิ่งเหล่านี้จะช่วยส่งเสริมให้สังคมเกิดความสงบ และประชาชนดําเนินชีวิตได้อย่างมีความสุข”
------------------------------
รัฐบาลไทย-ข่าวทำเนียบรัฐบาล-สธ. ห่วงอุบัติเหตุ ช่วงฉลองรับปีใหม่ จัดทีมเชิงรุก ถนนสายรอง ด่านชุมชน แยกผู้ดื่มไม่ให้ขับขี่
วันจันทร์ที่ 30 ธันวาคม 2562
สธ. ห่วงอุบัติเหตุ ช่วงฉลองรับปีใหม่ จัดทีมเชิงรุก ถนนสายรอง ด่านชุมชน แยกผู้ดื่มไม่ให้ขับขี่
กระทรวงสาธารณสุข ห่วงอุบัติเหตุในถนนสายรอง ในหมู่บ้าน/ชุมชน จาก “ดื่มแล้วขับ” ช่วงเฉลิมฉลองส่งท้ายปีเก่ารับปีใหม่ จัดทีมเชิงรุกส่งเจ้าหน้าที่-อสม. 1 ล้านกว่าคน เข้มด่านชุมชน/ด่านครอบครัว แยกผู้ดื่มไม่ให้ขับขี่ ป้องกันการอุบัติเหตุ
นายอนุทิน ชาญวีรกูล รองนายกรัฐมนตรีและรัฐมนตรีว่าการสาธารณสุข ให้สัมภาษณ์ว่า วันนี้เป็นวันที่ 3 ของวันหยุดต่อเนื่องเทศกาลปีใหม่ ประชาชน นักท่องเที่ยวส่วนใหญ่ถึงจุดหมายของการเดินทาง มีการกินเลี้ยงสังสรรค์ ฉลองเทศกาลส่งท้ายปีเก่าต้อนรับปีใหม่ ซึ่งจะมีเครื่องดื่มแอลกอฮอล์เข้ามาเกี่ยวข้อง ข้อมูลปีใหม่ 2562 ผู้ประสบอุบัติเหตุมีปัจจัยเสี่ยงส่วนใหญ่ดื่มแล้วขับถึงร้อยละ 40 และเกิดอุบัติเหตุในถนนสายรอง ในหมู่บ้าน /ชุมชน ร้อยละ 60 ที่สําคัญคือเป็นคนในพื้นที่ถึงร้อยละ 65 ดังนั้น จําเป็นต้องเข้มข้นการดําเนินงานของด่านชุมชน /ด่านครอบครัว
นายอนุทิน กล่าวว่า ได้สั่งการให้ทุกจังหวัด ส่งเจ้าหน้าที่สาธารณสุข และอาสาสมัครสาธารณสุข (อสม.)ที่มีอยู่จํานวนกว่าล้านคน เป็นผู้ที่อยู่ในชุมชนใกล้ชิดประชาชน รู้จุดเสี่ยงเกิดอุบัติเหตุบ่อยครั้ง รู้จักกลุ่มที่มีพฤติกรรมเสี่ยงดื่มแล้วขับ เชิงรุกออกไปแยกผู้ดื่มไม่ให้ขับขี่ พร้อมประชาสัมพันธ์ย้ําเตือนผู้ขับขี่รถยนต์ รถจักรยานยนต์ ให้ปฏิบัติตามกฎจราจร คาดเข็มขัดนิรภัย สวมหมวกกันน็อค ไม่ขับรถเร็ว ที่สําคัญ “ดื่มไม่ขับ พักผ่อนให้เพียงพอ” เพื่อลดความเสี่ยงการเกิดอุบัติเหตุ ไปกลับปลอดภัย
“พวกเราชาวสาธารณสุขกว่า 2แสนคน และ อสม. อีก 1 ล้านกว่าคน เตรียมพร้อมทุกอย่างที่จะดูแลให้ทุกคนเดินทางเที่ยวปีใหม่ปลอดภัย เราอยากรอเก้อ ไม่อยากให้มีใครบาดเจ็บ หรือเกิดความสูญเสียเกิดขึ้น ให้เป็นปีใหม่ที่มีความสุข ไม่ใช่โศกเศร้า” นายอนุทินกล่าว
ด้านนายแพทย์ณรงค์ สายวงศ์ รองปลัดกระทรวงสาธารณสุข และโฆษกกระทรวงสาธารณสุข กล่าวว่า ได้รับมอบหมายจากรัฐมนตรีว่าการกระทรวงสาธารณสุข รัฐมนตรีช่วยว่าการกระทรวงสาธารณสุข ปลัดกระทรวงสาธารณสุข นําความห่วงใย ขอบคุณ และให้กําลังใจเจ้าหน้าที่ผู้ปฏิบัติงาน ช่วงเทศกาลปีใหม่ 2563 ที่จังหวัดหนองคาย จากการตรวจเยี่ยมพบว่า มีการเตรียมพร้อมทั้งการตั้งรับในโรงพยาบาล และเชิงรุกในชุมชน โดยส่งเจ้าหน้าที่ และอสม.วันละ 120 คน ร่วมปฏิบัติงานในด่านชุมชน 28 จุดของจังหวัด เน้นการกวดขันวินัยจราจรในพื้นที่เสี่ยง รวมทั้งตรวจเตือนร้านค้า ร้านขายของชําในหมู่บ้านให้ปฏิบัติตาม พรบ.แอลกอฮอล์ ทั้งนี้ ในช่วงเทศกาลปีใหม่ 2563 จ.หนองคาย เกิดอุบัติเหตุ 36 ครั้ง มีผู้บาดเจ็บจากอุบัติเหตุ รักษาที่แผนกผู้ป่วยนอก 63 ราย ส่วนใหญ่เป็นผู้ขับขี่รถจักรยานยนต์ สาเหตุจากดื่มแล้วขับ
****************************** 30 ธันวาคม 2562
รัฐบาลไทย-ข่าวทำเนียบรัฐบาล-กรมศุลกากรชี้แจง กรณีสื่อนำเสนอว่าเอื้อประโยชน์ให้กับบริษัท เชฟรอน หลีกเลี่ยงการจ่ายภาษี
วันจันทร์ที่ 27 สิงหาคม 2561
กรมศุลกากรชี้แจง กรณีสื่อนําเสนอว่าเอื้อประโยชน์ให้กับบริษัท เชฟรอน หลีกเลี่ยงการจ่ายภาษี
กรมศุลกากรชี้แจง กรณีสื่อนําเสนอว่าเอื้อประโยชน์ให้กับบริษัท เชฟรอน หลีกเลี่ยงการจ่ายภาษี
วันที่ 23 สิงหาคม พ.ศ. 2561 นายกุลิศ สมบัติศิริ อธิบดีกรมศุลกากร กรมศุลกากร กระทรวงการคลัง ชี้แจงกรณีที่สื่อนําเสนอว่าเอื้อประโยชน์ให้กับบริษัท เชฟรอน หลีกเลี่ยงการจ่ายภาษี โดยกรณีของบริษัทเชฟรอนที่เกี่ยวข้องกับกรมศุลกากร มี 2 กรณี คือ
1. การส่งน้ํามันไปใช้ที่แท่นขุดเจาะที่ไหล่ทวีป ในคราวแรกบริษัท ปฏิบัติพิธีการศุลกากรส่งออกสินค้า แต่ต่อมา เมื่อมีความเห็นของคณะกรรมการกฤษฎีกา เรื่องเสร็จที่ 1886/2559 ว่า การส่งน้ํามันไปยังแท่นขุดเจาะเป็นการใช้ภายในประเทศ จึงต้องมีการยกเลิกใบขนสินค้า (ซึ่งเป็นการปฏิบัติตามข้อสังเกตุของ สตง. ที่ให้ยกเลิกใบขนสินค้า) และเมื่อไม่ใช่การส่งออก จึงต้องชําระภาษีสรรพสามิต ดังนั้น เมื่อไม่ใช่การส่งออก เป็นการใช้ภายในประเทศ จึงไม่มีอากรศุลกากร และไม่มีความผิดฐานหลีกเลี่ยงอากร ไม่มีค่าปรับตามกฎหมายศุลกากร ส่วนการที่บริษัท ต้องเสียภาษีสรรพสามิตและเบี้ยปรับตามภาษีสรรพสามิตหรือไม่ อย่างไรนั้น เป็นเรื่องที่กรมสรรพสามิตซึ่งเป็นหน่วยงานที่รับผิดชอบดําเนินการ
2. กรณีการจับน้ํามันเถื่อน 1.6 ล้านลิตร เจ้าหน้าที่ศุลกากรได้ตรวจยึดน้ํามันของกลางทั้งหมดจากเรือ supply boat ทั้ง 8 ลํา จํานวนน้ํามันทั้งหมด 1,680,975 ลิตร ภายในเขตทําเนียบท่าเรือนุมัติ ซึ่งยังอยู่ภายในเขตศุลกากร และบริษัท ได้มีคําร้องขอให้เปรียบเทียบงดการฟ้องร้องตามพระราชบัญญัติศุลกากร ยอมรับว่ามีการกระทําผิดฐานพยายามนําของที่ยังไม่ได้ผ่านพิธีการศุลกากรโดยถูกต้องเข้ามาในราชอาณาจักร ตามมาตรา 27 แห่ง พ.ร.บ.ศุลกากร พ.ศ. 2469 และยินยอมยกของกลางน้ํามันไฮสปีดดีเซลให้เป็นของแผ่นดิน ตามเกณฑ์ระงับคดีของกรมศุลกากร เพื่อนําของกลางจําหน่ายเป็นรายได้ของรัฐ และนําส่งเป็นรายได้แผ่นดินแล้ว
------------------------
รัฐบาลไทย-ข่าวทำเนียบรัฐบาล-รมว.เกษตรฯ ย้ำ แก้กม.คุ้มครองพันธุ์พืช เกษตรกรไม่เสียสิทธิ
วันพุธที่ 11 ตุลาคม 2560
รมว.เกษตรฯ ย้ํา แก้กม.คุ้มครองพันธุ์พืช เกษตรกรไม่เสียสิทธิ
รมว.เกษตรฯ ย้ํา แก้กม.คุ้มครองพันธุ์พืช เกษตรกรไม่เสียสิทธิ แต่หากสร้างความสับสนพร้อมยุติการทบทวนทันที
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ กล่าวถึงกรณีการปรับปรุงแก้ไข พ.ร.บ.คุ้มครองพันธุ์พืชของกรมวิชาการเกษตร ว่า กระทรวงเกษตรฯ เน้นย้ํามาตลอดในการพิจารณาข้อกําหนดใดๆ จะต้องคํานึงถึงประโยชน์ของเกษตรกรเป็นสําคัญ ซึ่งเรื่องดังกล่าวที่เกิดความสับสนและยังไม่เข้าใจในรายละเอียดถึงการแก้ไขกฎหมายดังกล่าวในวงกว้าง ซึ่งเบื้องต้นได้สั่งการให้กรมวิชาการเกษตรขยายเวลารับฟังความเห็นจากเดิม 20 ต.ค. 60 เป็น 20 พ.ย. 60 เพื่อให้เกิดความชัดเจน และครอบคลุมจากผู้มีส่วนเกี่ยวข้องทุกฝ่าย จากนั้นจะรวบรวมความเห็นทั้งหมดเพื่อหารือร่วมกับ เอ็นจีโอ นักวิชาการ สมาคมผู้ประกอบการ ผู้แทนสภาเกษตรกร และผู้แทนศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) อีกครั้ง เพื่อให้ได้ข้อสรุปที่ดีที่สุด เป็นประโยชนต่อเกษตรกรและต่อการคุ้มครองพันธุ์พืชของประเทศไทย ก่อนนําข้อสรุปเสนอมายังกระทรวงฯ พิจารณาต่อไป อย่างไรก็ตาม หากการปรับปรุงแก้ไขพ.ร.บ.คุ้มครองพันธุ์พืชยังเกิดความสับสนและไม่ชัดเจน ก็มีความเป็นไปได้ที่จะไม่ดําเนินการต่อและยุติการปรับปรุงทันที
ด้านนายสุวิทย์ ชัยเกียรติยศ อธิบดีกรมวิชาการเกษตรกล่าวว่า ขณะนี้การดําเนินงานยังอยู่ในขั้นตอนแรกในการเสนอเพื่อปรับปรุงแก้ไข พ.ร.บ.คุ้มครองพันธุ์พืช โดยประเด็นที่ประชาชนและเกษตรกรยังเกิดความสับสนใน 2 กรณีคือ 1)พันธุ์พืชชนิดเดิมที่เกษตรกรมีการปลูกอยู่แล้ว สามารถดําเนินการได้ตามปกติ ไม่ผิดกฎหมายเกษตรกรสามารถเก็บผลผลิต และพันธุ์ไว้ปลูก หรือขายได้ตามปกติ ซึ่งมีปรากฏอยู่ในกฎหมายฉบับปัจจุบันตามมาตรา 33 อยู่แล้ว ไม่ได้มีการปรับปรุงแก้ไขในฉบับใหม่แต่อย่างใด2)พันธุ์ใหม่ที่มีการปรับปรุงพันธุ์ ซึ่งถือเป็นพันธุ์ใหม่ เกษตรกรสามารถซื้อหรือเก็บส่วนขยายพันธุ์ไว้ใช้เองเพื่อปลูกได้ในรุ่นต่อไป โดยในกฎหมายฉบับปัจจุบันมาตรา 33 และฉบับปรับปรุงแก้ไข มาตรา 35 สิทธิของเกษตรกรยังคงเดิม มีเพียงประเด็นเดียว คือ หลักเกณฑ์ในเรื่องการเก็บเมล็ดพันธุ์ ซึ่งจะกําหนดเป็นปริมาณหรือพื้นที่ที่จะนํามาพิจารณาความชัดเจนอีกครั้งเท่านั้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-​รัฐมนตรีช่วยว่าการกระทรวงอุตสาหกรรม เปิดงาน Change Together การเปลี่ยนแปลงครั้งสำคัญของบริษัท สหการประมูล จำกัด (มหาชน)
วันเสาร์ที่ 1 ธันวาคม 2561
​รัฐมนตรีช่วยว่าการกระทรวงอุตสาหกรรม เปิดงาน Change Together การเปลี่ยนแปลงครั้งสําคัญของบริษัท สหการประมูล จํากัด (มหาชน)
​รัฐมนตรีช่วยว่าการกระทรวงอุตสาหกรรม เปิดงาน Change Together การเปลี่ยนแปลงครั้งสําคัญของบริษัท สหการประมูล จํากัด (มหาชน)
เมื่อวันที่ 30 พฆศจิกายน 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดงาน Change Together การเปลี่ยนแปลงครั้งสําคัญของบริษัท สหการประมูล จํากัด(มหาชน) พร้อมร่วมเป็นเกียรติในการเปิดตัวแอพพลิเคชั่น AUCT Friend แอพพลิเคชั่นเพื่อมิติใหม่ในการประมูลขายทอดตลาด ง่ายต่อการเข้าถึงข้อมูลทั้งผู้ซื้อและผู้ขาย โดยมีนายสุวิทย์ ยอดจรัส ประธานกรรมการบริหาร บริษัท สหการประมูล จํากัด (มหาชน) ให้การต้อนรับ ณ ลานกิจกรรม ฮาร์ดร็อค คาเฟ่ สยาม
รัฐบาลไทย-ข่าวทำเนียบรัฐบาล-อยู่บ้าน หยุดเชื้อ เพื่อชาติ
วันอังคารที่ 21 เมษายน 2563
อยู่บ้าน หยุดเชื้อ เพื่อชาติ
หยุดเดินทาง = หยุดเชื้อไวรัสโควิด-19
รัฐบาลไทย-ข่าวทำเนียบรัฐบาล-"รมช. ชุติมา" เยือนแปลงใหญ่/อินทรีย์ในพื้นที่ จ.บุรีรัมย์
วันจันทร์ที่ 21 สิงหาคม 2560
"รมช. ชุติมา" เยือนแปลงใหญ่/อินทรีย์ในพื้นที่ จ.บุรีรัมย์
"รมช. ชุติมา" เยือนแปลงใหญ่/อินทรีย์ในพื้นที่ จ.บุรีรัมย์ ซึ้งน้ําใจพี่น้องชาวนาไทย ไม่ทิ้งกัน
นางสาวชุติมาบุณยประภัศรรัฐมนตรีช่วยว่าการกระทรวงเกษตรและสหกรณ์เปิดเผยภายหลังการลงพื้นที่ณจังหวัดบุรีรัมย์ว่าการลงพื้นที่ในครั้งนี้มีวัตถุประสงค์เพื่อติดตามความก้าวหน้าโครงการเชื่อมโยงตลาดข้าวคุณภาพในจังหวัดบุรีรัมย์โดยได้หารือร่วมกับผู้ว่าราชการจังหวัดและรองผู้ว่าราชการจังหวัดบุรีรัมย์โดยได้ขอความร่วมมือให้ทางจังหวัดเชิญชวนผู้ประกอบการเข้าร่วมโครงการจับคู่กับกลุ่มเกษตรกรผู้ผลิตข้าวอินทรีย์และข้าวGAP
หลังจากนั้นได้ลงพื้นที่ตรวจเยี่ยมนาแปลงใหญ่ประชารัฐอ.ลําปลายมาศและแปลงนาอินทรีย์อ.กระสังจ.บุรีรัมย์พร้อมคณะเจ้าหน้าที่กระทรวงเกษตรฯกระทรวงมหาดไทยกระทรวงพาณิชย์และธ.ก.ส.โดยได้พูดคุยแลกเปลี่ยนข้อคิดเห็นและรับฟังปัญหาอุปสรรคกับเกษตรกรสมาชิกนาแปลงใหญ่และนาอินทรีย์
"จากการลงพื้นที่วันนี้พบว่าเกษตรกรมีการรวมกลุ่มกันอย่างเข้มแข็งมาสมัครเข้าโครงการนาแปลงใหญ่และนาอินทรีย์เพิ่มมากขึ้นเนื่องจากเห็นตัวอย่างของแปลงปีที่แล้วที่ประสบความสําเร็จมีรายได้เพิ่มมากขึ้นโดยเฉพาะนาอินทรีย์ผลิตไม่พอกับความต้องการของตลาดและขายได้ราคาดีถึงแม้ราคาข้าวทั่วไปจะตกต่ําเพราะเป็นข้าวที่ตอบโจทย์ผู้บริโภคที่รักสุขภาพทั้งนี้เกษตรกรที่สนใจมาเข้าร่วมโครงการนาแปลงใหญ่และนาอินทรีย์สามารถติดต่อได้ที่สํานักงานเกษตรและสหกรณ์จังหวัดกรมการข้าวหรือสายด่วนหมอข้าว1170กด4 "นางชุติมากล่าว
นอกจากนี้รัฐมนตรีช่วยว่าการกระทรวงเกษตรและสหกรณ์ได้กล่าวเพิ่มเติมว่าจ.บุรีรัมย์มีพื้นที่ที่ประสบภัยน้ําท่วมพื้นที่นาได้รับความเสียหายบางส่วนแต่พี่น้องเกษตรกรได้ช่วยเหลือกันเองโดยไม่ได้รอความช่วยเหลือจากรัฐเพียงอย่างเดียวทําให้ได้เห็นน้ําใจของชาวนาไทยที่มีต่อกันจึงรู้สึกประทับใจมากโดยชาวนาได้มีการแบ่งปันต้นข้าวที่รอดจากน้ําท่วมให้เพื่อนบ้านไปปักดําในนาที่ข้าวรอบแรกเสียหายจากน้ําท่วมด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรี ติดตามสถานการณ์น้ำใกล้ชิด กำชับทุกหน่วย เฝ้าระวัง แจ้งเตือน และปฏิบัติการตามแผนป้องกันแก้ไขปัญหาน้ำท่วมจากฝนตกหนัก
วันเสาร์ที่ 11 สิงหาคม 2561
นายกรัฐมนตรี ติดตามสถานการณ์น้ําใกล้ชิด กําชับทุกหน่วย เฝ้าระวัง แจ้งเตือน และปฏิบัติการตามแผนป้องกันแก้ไขปัญหาน้ําท่วมจากฝนตกหนัก
นายกรัฐมนตรี ติดตามสถานการณ์น้ําใกล้ชิด กําชับทุกหน่วย เฝ้าระวัง แจ้งเตือน และปฏิบัติการตามแผนป้องกันแก้ไขปัญหาน้ําท่วมจากฝนตกหนัก
วันนี้ (11 สิงหาคม 2561) พลเอก ประยุทธ์ จันทร์โอชา นายกรัฐมนตรี ติดตามสถานการณ์น้ําอย่างใกล้ชิด โดยได้กําชับให้ทุกหน่วยงาน เช่น สํานักงานทรัพยากรน้ําแห่งชาติ กรมชลประทาน กรมอุตุนิยมวิทยา กรมป้องกันและบรรเทาสาธารณภัย รวมทั้งผู้ว่าราชการจังหวัดในพื้นที่เสี่ยงภัย เฝ้าระวัง แจ้งเตือน วางแผน และปฏิบัติการตามแผน เพื่อป้องกันและบรรเทาปัญหาน้ําท่วมจากปริมาณฝนที่ตกหนักในระยะนี้
"นายกฯ พอใจการป้องกันและแก้ไขปัญหาน้ําท่วมปีนี้ ที่มีความชัดเจนในทางปฏิบัติมากขึ้น หลังจากที่ได้ตั้ง สํานักงานทรัพยากรน้ําแห่งชาติขึ้นมาบูรณาการการทํางานของทุกภาคส่วนที่เกี่ยวข้อง ทําให้เกิดการประสานและทํางานกันอย่างใกล้ชิด ทั้งการเตรียมการล่วงหน้าก่อนเข้าฤดูฝนและการจัดทําแผนรับมือแจ้งเตือนพื้นที่ที่อาจได้รับผลกระทบ รวมถึงการตั้งศูนย์เฉพาะกิจชั่วคราวในภาวะวิกฤต เพื่อติดตามวิเคราะห์สถานการณ์น้ํา"
นายกรัฐมนตรีได้รับรายงานว่า ขณะนี้หน่วยงานที่รับผิดชอบได้เร่งระบายน้ํา 2 เขื่อนใหญ่ คือ เขื่อนน้ําอูนและเขื่อนแก่งกระจาน ให้อยู่ในเกณฑ์ควบคุม รวมถึงการช่วยเหลือประชาชนบริเวณพื้นที่ท้ายน้ํา ส่วนเขื่อนใหญ่อื่นยังมีระดับน้ําอยู่ในเกณฑ์เฝ้าระวัง
นอกจากนี้ ระดับน้ําในแม่น้ําโขง ตั้งแต่ จ. อุบลราชธานี นครพนม มุกดาหาร เริ่มลดลงตั้งแต่วันที่ 6 ส.ค. ที่ผ่านมา และมีแนวโน้มลดลงอย่างต่อเนื่อง เช่นเดียวกับแม่น้ําเพชรบุรีที่ระดับน้ําลดลง เนื่องจากมีการตัดยอดน้ําเข้าระบบชลประทานมากขึ้น ตามที่นายกรัฐมนตรีได้ไปตรวจพื้นที่เมื่อสัปดาห์ที่แล้ว
"นายกฯ เป็นห่วงพื้นที่เสี่ยงต่อภาวะน้ําท่วมฉับพลัน น้ําป่าไหลหลาก น้ําล้นตลิ่ง และดินโคลนถล่ม ใน 8 จังหวัด คือ จ. สกลนคร มุกดาหาร ปราจีนบุรี จันทบุรี ตราด ระนอง พังงา และสุราษฎร์ธานี ตามประกาศของทางราชการ โดยสั่งการให้หน่วยงานกลางและพื้นที่จัดทําแผนป้องกันและแจ้งเตือนประชาชนอย่างต่อเนื่องด้วย"
---------------------------------------------
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ หารือเอกอัครราชทูตแคนาดาประจำประเทศไทย เกี่ยวกับศักยภาพดิจิทัลที่มีร่วมกัน
วันอาทิตย์ที่ 29 กันยายน 2562
รมว.กระทรวงดิจิทัลฯ หารือเอกอัครราชทูตแคนาดาประจําประเทศไทย เกี่ยวกับศักยภาพดิจิทัลที่มีร่วมกัน
รมว.กระทรวงดิจิทัลฯ หารือเอกอัครราชทูตแคนาดาประจําประเทศไทย เกี่ยวกับศักยภาพดิจิทัลที่มีร่วมกัน
p.p1 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; color: #323333; -webkit-text-stroke: #323333}
p.p2 {margin: 0.0px 0.0px 0.0px 0.0px; text-indent: 36.0px; font: 16.0px Helvetica; color: #323333; -webkit-text-stroke: #323333; min-height: 19.0px}
p.p3 {margin: 0.0px 0.0px 0.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมคณะผู้บริหารกระทรวงฯ ให้การต้อนรับ นางโดนิกา พอตตี (H.E.Ms.Donica Pottie) เอกอัครราชทูตแคนาดาประจําประเทศไทย ในโอกาสเข้าเยี่ยมคารวะ ณ ห้องรับรอง ชั้น 9 กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 26 กันยายน 2562 โดยเอกอัครราชทูตแคนาดาฯ ได้แนะนําภาคเอกชนของแคนาดาที่มีศักยภาพในด้านดิจิทัล เพื่อเป็นโอกาสในการสร้างความร่วมมือกับฝ่ายไทย พร้อมขอรับทราบนโยบายด้านดิจิทัลที่สําคัญของไทย ซึ่ง รมว.กระทรวงดิจิทัลฯ ได้ให้ข้อมูลเกี่ยวกับการจัดตั้งศูนย์ต่อต้านข่าวปลอม โครงการเน็ตประชารัฐ โครงการ Big data/Data center เพื่อเชื่อมโยงข้อมูลภาครัฐ การพัฒนาเทคโนโลยี 5G โครงการ Digital park การดําเนินการตาม พ.ร.บ.การรักษาความมั่นคงปลอดภัยไซเบอร์ และ พ.ร.บ.คุ้มครองข้อมูลส่วนบุคคล ซึ่งมีมาตรฐานสากล ไม่ขัดขวางการดําเนินธุรกิจของภาคเอกชน โดยเอกอัครราชทูตแคนาดาฯ กล่าวว่า ไทยกับแคนาดามีศักยภาพในการสร้างความร่วมมือระหว่างกัน โดยพร้อมจะสนับสนุนให้ภาคเอกชนของแคนาดาเข้ามาดําเนินธุรกิจในประเทศไทย และยินดีสนับสนุนการดําเนินงานของกระทรวงดิจิทัลฯ ในทุกด้าน นอกจากนี้ ยังมีบริษัทจากประเทศไทยเดินทางไปเยี่ยมชมและสร้างความร่วมมือกับบริษัทเกมคอมพิวเตอร์รายใหญ่ของแคนาดา จึงเห็นว่าไทยมีศักยภาพในด้านดังกล่าว ดังนั้นทั้งสองฝ่ายสามารถส่งเสริมความร่วมมือในด้านนี้ร่วมกันต่อไปในอนาคต
******************